stanford-oval/wikipedia huggingface dataset:
צעצוע של סיפור – דמויות
דמויות שהוצגו בצעצוע של סיפור 4 > דמויות שקשורות לבוני > אבא של בוני

ג'יי הרננדז (דיבוב מקורי)
שרון כהן (דיבוב עברי)
אבא של בוני נוהג במעונוע בצעצוע של סיפור 4.
דמויות שהוצגו בצעצוע של סיפור 4 > דמויות שקשורות לבוני > מזלגוני

טוני הייל (דיבוב מקורי)
דני לשמן (דיבוב עברי)
מזלגוני הוא צעצוע אותו בוני עשתה בשיעור מלאכה בבית הספר. מסרב להאמין שהוא צעצוע למרות תמיכתו של וודי.
דמויות שהוצגו בצעצוע של סיפור 4 > דמויות שקשורות לבוני > קרן בוורלי

מליסה וילאסניור (דיבוב מקורי)
אייר שטיימן (דיבוב עברי)
קרן בוורלי היא צעצוע נוסף אותו בוני עשתה בשיעור מלאכה לאחר סוף הסרט כשמזלגוני החל להתאהב בה.
דמויות שהוצגו בצעצוע של סיפור 4 > צעצועים מהקרנבל > גיגל מקדימפלס

אל מקי (דיבוב מקורי)
ספיר דרמון (דיבוב עברי)
בובת שוטרת מיניאטורית וחברתה הטובה של בו-פיפ. היא גרה בתוך קופסה קטנה.
דמויות שהוצגו בצעצוע של סיפור 4 > צעצועים מהקרנבל > באני

ג'ורדן פיל (דיבוב מקורי)
אסף פריינטא (דיבוב עברי)
בובת ארנב בצבעים כחול וירוק עם עיניים נוצצות, ופרס מקרנבל למנצח. מחובר יחד עם דאקי.
דמויות שהוצגו בצעצוע של סיפור 4 > צעצועים מהקרנבל > דאקי

קיגן-מייקל קי (דיבוב מקורי)
רובי מוסקוביץ (דיבוב עברי)
בובת ברווזון בצבע צהוב עם עיניים נוצצות, ופרס מקרנבל למנצח. מחובר יחד עם באני.
דמויות שהוצגו בצעצוע של סיפור 4 > דמויות מחנות העתיקות

דמויות אלו הופיעו בחנות העתיקות יד שנייה:
דמויות שהוצגו בצעצוע של סיפור 4 > דמויות מחנות העתיקות > גאבי גאבי

כריסטינה הנדריקס (דיבוב מקורי)
נועה לפידות (דיבוב עברי)
בובה עם חוט משנות ה-50 עם תיבה קולית שבורה, אשר חיה בחנות העתיקות. היא הייתה הנבלית של הסרט הרביעי. במשך הזמן שהייתה בחנות היא הייתה הסנדקית, אשר מלווה בחבורה של בובות פיתום. וודי נתן לה את התיבה הקולית בתמורה למזלגוני, ומאוחר יותר לאחר שהרמיוני סרבה לה, וודי ובו-פיפ עזרו לגאבי למצוא ילדה אבודה בקרנבל אשר זכתה לאמץ אותה ולמצוא את הוריה.
דמויות שהוצגו בצעצוע של סיפור 4 > דמויות מחנות העתיקות > הפיתומים

בובות פיתום שאינן מדברות שעובדות עם גאבי גאבי, לאחד מהם קוראים "בנסון".
דמויות שהוצגו בצעצוע של סיפור 4 > דמויות מחנות העתיקות > דיוק קאבום

קיאנו ריבס (דיבוב מקורי)
עידו מוסרי (דיבוב עברי)
פעלולן צעצוע על אופנוע, היה לו ילד בשם ריז'אן אשר התאכזב ממנו. נוהג לעשות פוזות ופעלולים על האופנוע שלו. הוא מבוסס על בובתו של איוול קניוול משנת 1975.
דמויות שהוצגו בצעצוע של סיפור 4 > דמויות מחנות העתיקות > מרגרט

ג'ון סקוויב (דיבוב מקורי)
ענת ניב (דיבוב עברי)
מרגרט היא בעלת חנות העתיקות.
דמויות שהוצגו בצעצוע של סיפור 4 > דמויות מחנות העתיקות > דרקון

דרקון הוא חתול אפור שחי בחנות העתיקות, הוא נוהג להרוס צעצועים.
פרויקטים נוספים > צעצוע של סיפור בקיצור: פעמיים באז בבקשה

בסרטון זה הופיעה קבוצת תמיכה מלאה בצעצועים שנתנו כפרס בארוחות ילדים, ביניהם:
נפטונה (ג'יין לינץ' / ענת ניב) - בובת בתולת ים, מנהלת קבוצת התמיכה.
טי-בון (אנגוס מקליין / שמחה ברבירו) - סטייק צעצוע מ"כח הסטייק" אשר נלחם בצמחוניים.
די ג'יי בלו-ג'יי (בראט פארקר) - עורבני כחול צעצוע אשר לבוש כתקליטן.
לטאה קסומה (ג'וש קולי / יובל סגל) - לטאת צעצוע לבושה כקוסם.
בוזו ליצן הנינג'ה - ליצן צעצוע לבוש כנינג'ה.
ולדימיר נהג הקטר (ג'ס הארנל / עמי מנדלמן) - ערפד צעצוע אשר נוהג בקטר.
גרי קרס אחיזה (אנגוס מקליין / יובל סגל) - רובה צעצוע בצבע ירוק עם קרס אחיזה.
טא-קוואן-דו (לורי אלן / סאן ספיר) - צבי צעצוע לבושה בבגדי קראטה.
סופר-פיראט (אנגוס מקליין / עמי מנדלמן) - פיראט צעצוע דמוי גיבור על.
דיילת פרה - פרה צעצוע לבושה כדיילת.
בובת מערכת העצבים (קיט הירסאקי / אלדד פריבס) - בובת אדם פלסטיק אשר מראה כל מיני חלקי גוף כולל המוח, העיניים ומערכת העצבים.
בורגר-רוח (ג'ייסון טופולסקי / שמחה ברבירו) - המבורגר צעצוע דמוי רוח.
קואלה-קופטר (קרלוס אלזראקוי / אלדד פריבס) - קואלה צעצוע בהליקופטר.
רוקסי-בוקסי (אמילי פורבס / עדן גמליאל) - צב צעצוע לבושה בתור מתאגרף עם כפפות אגרוף.
מחזו-רן (פיטר סון / עמי מנדלמן) - פח מיחזור צעצוע
נזיר רחוב (אנגוס מקליין / שמחה ברבירו) - נזיר צעצוע עם משקפי שמש ושרשרת זהב בצווארו.
איש הקונדור (בוב ברגן / אלדד פריבס) - גיבור על צעצוע דמוי קונדור אשר נוסע בכלי רכב.
פרנקלין (ג'ים וורד / שמחה ברבירו) - נשר צעצוע אשר יושב על גרסה מגולגלת של מגילת העצמאות, הוא לא הבין למה ילדים לא התעניינו בו מפני שהוא "היסטוריה, אבל עם גלגלים".
פיצה-בוט (ג'ייסון טופולסקי / עמי מנדלמן) - רובוט צעצוע עם ראש של קופסת פיצה ויד של סכין פיצה.
פרויקטים נוספים > צעצוע של סיפור בקיצור: חיית מסיבות

בסרטון זה ישנה חבורה של צעצועי אמבטיה איתם רקס מתיידד, ביניהם:
קפטן סאדס (קורי ברטון / אלברט כהן) - סירת צעצוע עם פנים של מלח, מנהיג צעצועי האמבטיה.
צ'אק אי דאק (טוני קוקס / דונלד פולילוב / מומי לוי) - ברווז גומי צעצוע ועוזרו של קפטן סאדס.
דריפס (מארק וולש) - לווייתן כחול אשר מופיע ככיסוי ברז.
באבס (לורי ריצ'רדסון) - תמנון צעצוע אשר מופיעה כסבון.
קאדלס (שרי לין) - תנין צעצוע אשר יכולה להשפריץ מים.
הלגה וון אמבטיית בועות - בקבוק בועות קצף דמוי ויקינגית.
דולפינה - דולפין צעצוע ורודה אשר יכולה להאיר.
פרויקטים נוספים > צעצוע של סיפור: ההסתבכות

הדמויות הבאות השתתפו בספיישל "צעצוע של סיפור: ההסתבכות":
רון המלונאי (סטפן טובולוסקי / דודו ניב) - המנהל החמדן והמרושע של המלון. יש לו תחביב לגנוב צעצועים מלקוחות על מנת למכור אותם דרך האינטרנט, בעזרתו של איגואנת המחמד שלו, מר ג'ונס, אשר חוטף את הצעצועים בלילות. כאשר בוני ואמה הגיעו למלון עקב נקר בגלגל, מר ג'ונס חטף מספר צעצועים ביניהם וודי ובאז וג'סי. רון אז מצלם תמונות של הצעצועים ושולח אותם למכירה פומבית דרך האינטרנט, כאשר מחכה, ג'סי קרעה את הוילון והתרמית של רון נחשפה. כשבוני גילתה איפה הצעצועים נמצאים, אמה ראתה זאת והתקשרה למשטרה על גנבה. מאוחר יותר, לאחר שבוני ואמה עזבו, הגיעו שני שוטרים ועמדו לעצור את רון, רון ניסה לברוח אך לא הצליח.
הצעצועים הבאים הופיעו במלון:
קארל הקרבי (קארל ות'רס / עודד מנסטר) - חייל צעצוע אשר מופיע בספיישל בגרסה אפרו-אמריקאית, בניגוד לסרט הראשון בו מופיע בגרסה אחרת. הוא עודד את ג'סי להציל את חבריה הצעצועים ועזר לה לגבור על הפחד שלה. היה לו ילד בשם בילי לשם הוא רצה לחזור.
קארל הקרבי הבן (קארל ות'רס / עודד מנסטר) - גרסה מוקטנת של קארל הקרבי, הוא מתחבר עם הגרסה הגדולה.
כיס גיבור (קן מרינו / שרון כהן) - חלק מחבורת בובות בשם "ארבעת האביזרים", לכיס גיבור עצמו יש מלא כיסים שם הוא יכול לשים דברים קטנים ושימושיים. כל חבריו לצוות נמכרו לפני שרון תפס את הצעצועים של בוני.
חתולת פז (קייט מקינון / עדי ארד) - צעצוע פז עם ראש של חתולה לבושת משקפיים.
טרנזיטרון (פיטר סון / שרון כהן) - צעצוע רובוט דמוי רובוטריק. כשג'סי פתחה את הקופסה בה הוא נמצא, היא בקשה ממנו לשים אותה פנימה על מנת להציל את וודי, מאוחר יותר הוא מצטרף אל שאר הצעצועים הגנובים והם בורחים יחד מהמלון.
פרויקטים נוספים > צעצוע של סיפור: הזמן שנשכח

הדמויות הבאות השתתפו בספיישל "צעצוע של סיפור: הזמן שנשכח":
מייסון (אר.סי. קופ / נעם פרנק) - חבר טוב של בוני, מייסון קיבל באטלזאורים לחג המולד אולם הוא התעניין יותר במשחק הווידאו שלו. אולם לאחר מה שקרה בין טריקסי ורפטילוס, החליט מייסון לעזוב את משחק הווידאו ולהתחיל לשחק בצעצועיו החדשים.
באטלזאורים - קבוצה של צעצועים דמויי דינוזאורים אנושיים, הם חשבו שהם אמיתיים (כמו באז בסרט הראשון) ושלטו בחדר, אולם לאחר שבוני ומייסון שיחקו בהם, הם שינו את התנהגותם.
רפטילוס מקסימוס (קווין מק'קיד / אסף פריינטא) - אלוף הבאטלזאורים, אשר התאהב בטריקסי כאשר פגש אותה, רפטילוס עמיד בפני הרעיון של זמן משחק. אולם טריקסי סיפרה לו שלהיות בשביל מייסון זה דבר נהדר, והוא עזר לה לפנות את תשומת לבו של מייסון לצעצועים החדשים.
הכומר (סטיב פורסל / אמנון וולף) - המנהיג הרוחני של הבאטלזאורים, הכומר הוא הראשון שנזהר ממעמדו כצעצוע, ושולט בכל הבאטלזאורים. אולם תוכניתיו נכשלו כאשר רפטילוס היה מול טריקסי. מאוחר יותר הוא נהנה מזמן המשחק עם מייסון.
רייגון (ג'ונתן קיד / ארז שפריר) - מכין שריונות קרב בשביל הבאטלזאורים, הוא הכין שריונות קרב לטריקסי ורקס.
המלאכית קיטי (אמה הודאק / עלמה כהן) - מלאכית קישוט קטנה לחג המולד, בוני משתמשת בה לזמן המשחק שלה, בתור דינוזאור. לקיטי יש הילה על הראש וחצוצרה. היא נוהגת לתת עצות בקשר לחג המולד לשאר הצעצועים (ובעיקר לטריקסי), בסוף הסרט, היא אמרה מוסר השכל לצעצועים של בוני ונעלמה.
הערות שוליים

↑  Stinky Pete, Disney Wiki (באנגלית)
הבורסה לניירות ערך בהונג קונג

| --- | --- |


 סימול:  HKE
 תאריך ייסוד:  1891
 עיר:  הונג קונג
 מדינה:  הרפובליקה העממית של סין 
 בעלים:  Hong Kong Exchanges and Clearing Limited 
 אנשי מפתח:  בוני צ'אן (מנכ"ל)  לורה צ'ה (יו"ר)
 מטבע:  דולר הונג קונגי (HKD או $‏HK)
 חברות רשומות:  2,623
 מדדים:  האנג סנג
 www.hkex.com.hk
 
הבורסה לניירות ערך בהונג קונג (באנגלית: The Hong Kong Stock Exchange, או SEKH\HKEx) היא בורסה לניירות ערך הממוקמת בהונג קונג, סין שהוקמה בשנת 1891.
היא הבורסה השנייה בגודלה באסיה לאחר בורסת טוקיו, והתשיעית בגודלה בעולם לפי שווי שוק.
נכון לסוף אוקטובר 2024 היו בה 2,623 חברות בעלות שווי שוק כולל של 35.2 טריליון דולר אמריקאי.
הערות שוליים

↑  HKEX, HKEX Monthly Market Highlights
| --- | --- |
בקרת זהויות :  ISNI: 0000 0001 0739 7168  LCCN: n84177938  NLA: 35908486  VIAF: 125541955   WorldCat (עם VIAF): 125541955 
ערך זה הוא קצרמרבנושא סין ובנושא כלכלה. אתם מוזמנים לתרום לוויקיפדיה ו.
קים בייסינגר

| --- | --- |

קים בייסינגר, 1990
 לידה:  8 בדצמבר 1953 (בת 70) אתנס, ג'ורג'יה, ארצות הברית
 שם לידה:  Kimila Ann Basinger 
 סוגה מועדפת:  דאנס 
 מדינה:  ארצות הברית 
 תקופת הפעילות:  מ-1971
 עיסוק:  דוגמנית
 מקום לימודים:  תיכון קלרק סנטרל  אוניברסיטת ג'ורג'יה  סטודיו ויליאם אספר  בית הספר לתאטרון נייברהוד פלייהאוס 
 בן או בת זוג:  רון סניידר (12 באוקטובר 1980–1989)  אלק בולדווין (19 באוגוסט 1993–3 בספטמבר 2002) 
 צאצאים:  איירלנד בולדווין 
 פרסים והוקרה:  פרס האוסקר פרס גלובוס הזהב פרס גילדת שחקני המסך
 פרופיל ב-IMDb
 
קימילה אן "קים" בייסינגר (באנגלית: Kimila Ann "Kim" Basinger; נולדה ב-8 בדצמבר 1953) היא שחקנית קולנוע ודוגמנית אמריקאית זוכת פרס האוסקר לשחקנית המשנה הטובה ביותר על משחקה בסודות אל איי.
ביוגרפיה

נולדה באתנס, ג'ורג'יה שבארצות הברית. אימה, אן לי, הייתה דוגמנית, שחקנית ושחיינית שהופיעה בכמה מסרטיה של אסתר ויליאמס. אביה, דונלד וייד בייסינגר, היה נגן בלהקה ומנהל הלוואות; כחייל צבא ארצות הברית, הוא לחם במלחמת העולם השנייה והשתתף בנחיתה בנורמנדי ביום הפלישה. היא הייתה השלישית מבין חמישה ילדים.
קריירה

בגיל 16 החלה בקריירת דוגמנות, במהלכה זכתה בתואר "מיס אתנס" ובתואר "מיס ג'ורג'יה ג'וניור". מאוחר יותר חתמה על חוזה דוגמנות עם סוכנות "פורד מודלס", ותוך זמן קצר עיטרו פניה שלל מגזיני אופנה ומאות כרזות ופרסומות. בגיל 20 הגיעה למעמד דוגמנית-על המרוויחה $1,000 ליום. במקביל השתתפה בשיעורי משחק כדי להגשים את שאיפתה האמיתית - להיות כוכבת קולנוע.
ב-1976, לאחר חמש שנות קריירת דוגמנות משגשגת, החליטה להתמקד בקריירת משחק. לשם כך נסעה ללוס אנג'לס והחלה לככב בסרטים. יופייה וחושניותה מיקמו אותה על תקן "היפה" המושכת צופים בקומדיות וסרטי פעולה. ב-1984 שיחקה בסרט "הטוב מכולם" לצידו של רוברט רדפורד. תפקידה המפורסם ביותר היה בדרמה הרומנטית-ארוטית של אדריאן לין, "תשעה וחצי שבועות של שכרון חושים" (1986). באותה שנה שיחקה בסרט "ללא רחמים" לצד ריצ'רד גיר. ב-1992 כיכבה במותחן הארוטי "משולש מסוכן", לצידו של ריצ'רד גיר. כמו כן שיחקה בסרט "הבריחה" (1994) ביחד עם אלק בולדווין בו הופיעה בעירום, ובקומדיות רבות, בהן "נאדין", "כלה מכוכב אחר", כל הזמן את אשתי", "שודדת על עקבים" ו"עולמו של ויין 2". בנוסף שיחקה בסרט הפעולה/קומיקס "באטמן" (בו גילמה את ויקי וייל, צלמת עיתונות בלונדינית המתאהבת בברוס ויין). במטרה להפגין יכולות משחק משמעותיות יותר, שיחקה גם בכמה סרטי דרמה, כשהבולט בהם היה סרטו של בארי לוינסון "הטוב מכולם" (1984), עליו קיבלה מועמדות לפרס גלובוס הזהב.
ב-1998 זכתה בייסינגר בפרס גלובוס הזהב ובפרס האוסקר על תפקידה בסרט "סודות אל איי", בו גילמה יצאנית. לאחר זכייתה באוסקר לא שיחקה במשך שנתיים, אך שבה לשחק ב-2002 כשכיכבה בתפקיד אמו של ראביט (אמינם) ב-"8 מייל" ובסרט "יחצ"ן במילכוד" לצד אל פצ'ינו. ב-2004 בשלושה סרטים: "דלת נסתרת", על פי ג'ון אירווינג, בקומדיה "אלביס מלך לנצח" ובמותחן "סלולר". 
ב-2006, היא הופיעה בסרט "המאבטח" ובסרט "הימור גורלי". בשנת 2008 גילמה את לאורה בסרט הדרמה "ערבה בוערת" בכיכובה של שרליז ת'רון. בשנת 2009 שיחקה בדרמת הפשע "לילות אל.איי" בכיכובו של בילי בוב תורנטון. ב-2010 הופיעה בדרמה "צ'ארלי סנט קלאוד" בכיכובו של זאק אפרון. בשנת 2014 השתתפה בדרמת הספורט "ריצה למרחקים ארוכים".
בשנת 2017 שיחקה בסרט ההמשך "חמישים גוונים של אופל" אשר ממשיך מאותה נקודה בה הסרט הראשון הסתיים. בשנת 2018 שיחקה בסרט השלישי בטרילוגיה, "חמישים גוונים של שחרור".
חיים אישיים

בשנים 1993–2002 הייתה נשואה בשנית לשחקן אלק בולדווין. לזוג בת אחת בשם איירלנד בולדווין (נולדה ב-1995).
See You Again (שיר של ויז קאליפה)

ויז קאליפה וצ'ארלי פות', הכותבים והמבצעים של השיר "See You Again", בערב השנה החדשה. כיכר טיימס, ניו יורק, 31 בדצמבר 2015.
See You Again (בעברית: נתראה שוב) הוא סינגל של הזמרים האמריקאים ויז קאליפה וצ'ארלי פות', שהקליפ שלו באתר יוטיוב הוא במקום הרביעי ברשימת הסרטונים הנצפים ביותר ביוטיוב עם למעלה מ-5 מיליארד צפיות. השניים כתבו יחד את השיר בשנת 2014 והוא פורסם ב-6 באפריל 2015. השיר נכתב לזכרו של השחקן פול ווקר ששיחק ב"מהיר ועצבני 7", לאחר שנהרג בתאונת דרכים. השיר הוא חלק מפסקול הסרט "מהיר ועצבני 7". ב-11 ביולי 2017 עקף את השיר גנגנם סטייל והפך באופן זמני לסרטון הנצפה ביותר ברשימת הסרטונים הנצפים ביותר ביוטיוב, עם מעל ל-2.9 מיליארד צפיות (נכון ל-11 ביולי 2017), עד 4 באוגוסט אותה שנה, אז נעקף על ידי הקליפ של השיר Despacito.
מועמדויות וזכיות

| שנה | פרס | קטגוריה | תוצאה |
| --- | --- | --- | --- |
| 2015 | פרס המוזיקה האמריקאי | שיר שנה | מועמדות |
| 2015 | פרס המוזיקה האמריקאי | שיתוף הפעולה של השנה | מועמדות |
| 2015 | פרסי הווידאו קליפים של MTV | סרטון ההיפ הופ הטוב ביותר | מועמדות |
| 2015 | פרסי הווידאו קליפים של MTV | שיתוף הפעולה הטוב ביותר | מועמדות |
| 2015 | פרסי בחירת הנוער | שיר ההיפ הופ הנבחר | זכייה |
| 2015 | פרסי בחירת הנוער | שיתוף הפעולה הנבחר | מועמדות |
| 2015 | פרסי בחירת הנוער | השיר הנבחר מסרט או מסדרת טלוויזיה | זכייה |
| 2016 | פרסי גראמי | שיר השנה | מועמדות |
| 2016 | פרסי גראמי | השיר הטוב ביותר שנכתב עבור מדיה חזותית | מועמדות |
| 2016 | פרסי גלובוס הזהב | בשיר המקורי הטוב ביותר | מועמדות |
| 2016 | פרסי בחירת הילדים של ניקלודיאון | שיתוף הפעולה המועדף | זכייה |
| 2016 | פרסי הפופ של החברה האמריקאית של מלחינים | השיר המבוצע ביותר | זכייה |
הצלחה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
השיר והקליפ זכו להצלחה עולמית. בין ה-11 ביולי 2017 ועד ל-4 באוגוסט 2017 היה הקליפ של השיר לווידאו הנצפה ביותר ביוטיוב (ב-4 באוגוסט 2017, השיר נעקף על ידי Despacito). השיר היה הנמכר ביותר ב-2015, והיה מועמד לפרס גראמי בקטגוריית השיר הטוב ביותר. השיר הגיע עד המקום הראשון במצעד בילבורד הוט 100 ונשאר שם 12 שבועות. השיר מחזיק את תואר השיר שהוזרם הכי הרבה פעמים ביום אחד בספוטיפיי. השיר גם היה השיר המוזרם ביותר בשבוע אחד במדינות נוספות ברחבי הגלובוס.
מצעדים

| מדינה | מצעד (2015) | מיקום שיא |
| --- | --- | --- |
| אוסטרליה | מצעד הסינגלים האוסטרלי (ARIA) | 1 |
| אוסטריה | ö3 Austria top 40 | 1 |
| בלגיה (פלנדריה) | אולטרה טופ 50 פלנדריה | 1 |
| בלגיה (וולוניה) | אולטרה טופ 50 וולוניה | 2 |
| ברזיל | בילבורד הוט 100 | 38 |
| קנדה | קנדה הוט 100 | 1 |
| צ'כיה | רדיו טופ 100 | 2 |
| דנמרק | טראקליסן | 1 |
| אירופה | אירופה שירים דיגיטליים | 1 |
| פינלנד | Suomen virallinen lista | 1 |
| צרפת | איגוד חברות התקליטים הצרפתי (SNEP) | 2 |
| גרמניה | Gfk - טופ 100 | 1 |
| הונגריה | Rádiós Top 40 | 4 |
| אירלנד | מצעד הסינגלים האירי | 1 |
| ישראל | מדיה פורסט | 1 |
| איטליה | FIMI | 1 |
| יפן | יפן הוט 100 | 1 |
| לבנון | לבנון טופ 20 | 1 |
| לוקסמבורג | לוקסמבורג שירים דיגיטליים | 1 |
| מקסיקו | מקסיקו טופ 20 | 1 |
| הולנד | טופ 100 סינגלים | 3 |
| ניו זילנד | RIANZ | 1 |
| נורווגיה | ווה גה ליסטה | 1 |
| פולין | מצעד ZPAV | 4 |
| פורטוגל | פורטוגל שירים דיגיטליים | 1 |
| רוסיה | מצעד הסינגלים הרוסי | 3 |
| סקוטלנד | מצעד הסינגלים הסקוטי | 1 |
| סלובקיה | רדיו טופ 100 | 5 |
| דרום אפריקה | EMA | 1 |
| דרום קוריאה | גאון צ'ארט | 32 |
| ספרד | PROMUSICAE | 4 |
| שוודיה | סוורייטופליסן | 1 |
| שווייץ | Schweizer Hitparade | 1 |
| בריטניה | מצעד השירים הבריטי | 1 |
| בריטניה | מצעד שירי R&B הבריטי | 1 |
| ארצות הברית | בילבורד ארצות הברית - הוט 100 | 1 |
| ארצות הברית | בילבורד ארצות הברית - שירים עכשוויים | 13 |
| ארצות הברית | בילבורד ארצות הברית - טופ 40 | 2 |
| ארצות הברית | בילבורד ארצות הברית - שירי הHip-Hop החמים | 1 |
| ארצות הברית | בילבורד ארצות הברית - השירים קצביים | 1 |
הערות שוליים

↑  כבר לא גנגם סטייל: זה השיר הכי מושמע ביוטיוב, באתר nrg‏, 11 ביולי 2017
| צ'ארלי פות' |
| --- | --- | --- |
דיסקוגרפיה
| אלבומי אולפן | Nine Track Mind ‏•‏‏ Voicenotes |  |
| מיני אלבומים | Some Type of Love |  |
| סינגלים | "Marvin Gaye" ‏•‏‏ "One Call Away" ‏•‏‏ "We Don't Talk Anymore" ‏•‏‏ "Dangerously" ‏•‏‏ "Attention" ‏•‏‏ "How Long" ‏•‏‏ "Done for Me" ‏•‏‏ "Change" ‏•‏‏ "The Way I Am" ‏•‏‏ "Easier (Remix)" ‏•‏‏ "I Warned Myself" ‏•‏‏ "Mother" ‏•‏‏ "Cheating on You" ‏•‏‏ "Girlfriend" ‏•‏‏ "Hard on Yourself" ‏•‏‏ "Light Switch" |  |
| השתתפות בסינגלים | "See You Again" ‏•‏‏ "Sober" ‏•‏‏ "I Hope" |  |
| שירים אחרים | "Done For Me" |  |
| סיבובי הופעות | Voicenotes Tour |  |
| פרס איגוד מבקרי הקולנוע האמריקאי לשיר הטוב ביותר |
| --- | --- | --- |
| 1998–2000 | "When You Believe" ‏•‏‏ "Music of My Heart" ‏•‏‏ "My Funny Friend and Me" |  |
| 2001–2010 | "May It Be" ‏•‏‏ "Lose Yourself" ‏•‏‏ "A Mighty Wind" ‏•‏‏ "Old Habits Die Hard" ‏•‏‏ "Hustle & Flow" ‏•‏‏ "Listen" ‏•‏‏ "Falling Slowly" ‏•‏‏ "The Wrestler" ‏•‏‏ "The Weary Kind" ‏•‏‏ "If I Rise" |  |
| 2011–2020 | "Life's a Happy Song" ‏•‏‏ "Skyfall" ‏•‏‏ "Let It Go" ‏•‏‏ "Glory" ‏•‏‏ "See You Again" ‏•‏‏ "City of Stars" ‏•‏‏ "Remember Me" ‏•‏‏ "Shallow" ‏•‏‏ "Glasgow (No Place Like Home)"/"(I'm Gonna) Love Me Again" ‏•‏‏ "Speak Now" ‏•‏‏ "No Time to Die" ‏•‏‏ "Naatu Naatu" ‏•‏‏ "I'm Just Ken" |  |
| --- | --- |
בקרת זהויות :  MusicBrainz release group: 7b66c815-30fc-434e-b530-25e12f0b21c4  MusicBrainz work: 24414fe7-5ddb-4716-ba87-a5dfd5630eff
שרונה אהרון

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  7 בדצמבר 1927 תל-אביב, פלשתינה (א"י) 
 פטירה:  12 ביוני 2005 (בגיל 77) 
 מקום קבורה:  בית העלמין ירקון 
 מוקד פעילות:  ישראל 
 עיסוק:  זמרת
 שפה מועדפת:  עברית 
 צאצאים:  דויד ברוזה 
 
עטיפת תקליט שירים ישראלים בביצוע שרונה אהרון (1958)
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
שרונה אהרון-ברוזה (7 בדצמבר 1927 - 12 ביוני 2005) הייתה זמרת ישראלית. לדברי בנה, היא הייתה הזמרת הישראלית הראשונה שליוותה את עצמה בגיטרה.
ביוגרפיה

נולדה בתל אביב לוולסלי (פנחס) אהרון פעיל ציוני יליד בריטניה ורוזה. בצעירותה, בשנות החמישים, שירתה אהרון כקריינית בגלי צה"ל. מאוחר יותר עברה ללמוד בארצות הברית ונחלה הצלחה כשהופיעה שם ביחד עם סטודנטים אחרים במופעי זמר עברי. לאחר מכן חזרה לארץ וביצעה שירים כמו "הורה נעורים", "הסלע האדום" ו"קול אורלוגין". בתחילת שנות ה-60 הקליטה אהרון בישראל תקליט ובו שירים עבריים חדשים, שרובם הולחנו על ידי אפי נצר, שהיה אז מלחין חיפאי צעיר בתחילת הדרך. המילים לרוב השירים נכתבו על ידי התמלילנים החיפאים אברהם בן זאב וא. ברעם. מאלבום זה, שעובד על ידי יוסף הדר, הצליחו במיוחד השירים "הורה נעורים", שהפך לריקוד עם פופולרי, "שולה", "בת הכרמל" ו"אלף עיניים ללילה". שירים אלה נכללו גם באלבומה הבינלאומי של אהרון “Sharona Aron Sings Songs from Israel”, לצד שירים ידועים מסוף שנות ה – 50 כמו "הסלע האדום", "קול אורלוגין", "זמר נודד" ו"בדרך התבור".
בנה הוא הזמר דויד ברוזה.
דיסקוגרפיה

Sharona Aron Sings Songs from Israel
הערות שוליים

↑  סוכן תרבות בערוץ כאן 11, יוטיוב, 8 באפריל 2022
| --- | --- |
בקרת זהויות :  NLI: 987007518710305171  ISNI: 0000 0000 5347 629X  LCCN: no2007052661  MusicBrainz: ec4dec47-3efc-40c2-bc1d-ff6dbccc02e4  VIAF: 2245011   WorldCat (עם VIAF): 2245011 
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
מוסגז (סדרת טלוויזיה)

| --- | --- |
 סוגה:  דרמה, ספרות בלשית 
 כותבים:  זויה קודריה 
 בימוי:  אנדריי מליוקוב 
 שחקנים:  אנדריי סמוליאקוב  יורי צ'ורסין  יקטרינה קלימובה  דניאלה סטויאנוביץ'  סבטלנה חודצ'נקובה  אגניה קוזנצובה  מקסים מטבייב  מרינה אלכסנדרובה  Anatoly Kuznetsov 
 ארץ מקור:  רוסיה 
 שפות:  רוסית 
 מספר עונות:  1 
 מספר פרקים:  8 
 הפקה
 מפיק:  קונסטנטין ארנסט, דניס יבסטיגנייב 
 חברת הפקה:  מוספילם, Red Square 
 אתר צילומים:  טוטייב, ירוסלבל, מוסקבה 
 צלמים:  אלכסיי פיודורוב 
 שידור
 רשת שידור:  הערוץ הראשון (רוסיה) 
 תקופת שידור מקורית:  8 באוקטובר 2012 – 11 באוקטובר 2012 
 קישורים חיצוניים
 www.1tv.ru/cinema/fi=7814
 דף התוכנית ב-IMDb
 
מוסגז (ברוסית: Мосгаз) היא סדרת דרמה המשכית עלילתית רוסית בלשית בבימויו של אנדריי מליוקוב. הצילומים נערכו בשנת 2012. התסריט מבוסס באופן רופף על חמישה פשעים שבוצעו במוסקבה על ידי אחד הרוצחים הסדרתיים הראשונים בברית המועצות, ולדימיר איאונסיאן, מדצמבר 1963 ועד ינואר 1964.
הצילומים התרחשו באביב 2012 בטוטאייב, ירוסלבל ובמוסקבה. פרק הבכורה שודר בערוץ הטלוויזיה האוקראיני אינטר ב-8 באוקטובר 2012, ברוסיה פרק הבכורה שודר בערוץ הראשון ב-29 באוקטובר 2012.
בשנת 2014 זכתה הסדרה בפרס נשר הזהב במועמדות "סרט הטלוויזיה הטוב ביותר או מיני-סדרה (עד 10 פרקים)."
סדרת הטלוויזיה היא הראשונה בסדרת סדרות בלשיות אודות רב-סרן צ'רקסוב ויש לה מספר סדרות המשך: התליינית (2014), העכביש (2015), התן (2016), מבצע שטן (2018), נוסחת הנקמה (2019) וקוצן נקוד (2020), מוסגז: מלכודת (2021), הפרשה האחרונה של מייג'ור צ'רקאסוב (2023) ומוסגז: מטרונום (2024).
עלילה

ב-1 בדצמבר 1962, ניקיטה חרושצ'וב משתתף בתערוכה של אמני אוונגרד במאנז' עלה גל של ביקורת חריפה על האמן הצעיר והשאפתני סטס שלסט. לאחר זמן מה מישהו הורג את הילד סריוז'ה צ'בוטר. רב-סרן איוואן צ'רקסוב וסגניתו סוניה טימופייבה, שבעזרת עד יחיד - חברו של סריוז'ה סלוויק קרפוחין, מעורבים בתיק ומצליחים לצייר דיוקן משוער של הרוצח: גבר עם משקפיים, כיסוי אוזניים, זקן ושפם שחור. הוא תמיד נכנס לדירה באומרו "מוסגז. פתחו!". הוא מתחזה לעובד חברת הגז העירונית ובכך חודר לדירות קורבנותיו.
בסופו של דבר, עדויות וחשדות מביאים את צ'רקסוב וסוניה אל סטאס שלסט (שהוא גם חבר של סוניה), וחבריו השחקנים, שאחד מהם, ולאד ויקרוב, מתאהב בסוניה, אך שמונה אנשים נוספים ימותו לפני שהרוצח האמיתי סוף סוף יחשוף את עצמו.
שחקנים ודמויות > דמויות ראשיות

אנדריי סמוליאקוב - איוואן פטרוביץ' צ'רקסוב, רב-סרן המשטרה וחוקר המחלק לחקירות פליליות במוסקבה (MUR)
מרינה אלכסנדרובה - סופיה (סוניה) בוריסובנה טימופייבה, סגנית זוטרה, מומחית לזיהוי פלילי של (אב טיפוס - סופיה פיינשטיין)
מקסים מטבייב - ולדיסלב (ולאד) גאורגייביץ' ויקרוב, זמר, אמן התיאטרון הממלכתי של מוסקבה (אב טיפוס - ולדימיר איאונסיאן)
יורי צ'ורסין - סטניסלב (סטס) פטרוביץ' שלסט (נילין), מעצב בתיאטרון הקומדיה במוסקבה.
אגניה קוזנצובה - נטליה וסילייבנה סטרובה, אמנית, חברתה של סוניה טימופייבה וסטס שלסט
סבטלנה חודצ'נקובה - אירינה לברובה, אמנית הבלט בתיאטרון הקומדיה המוזיקלית הממלכתית במוסקבה, חברתו של סטס שלסט (אב טיפוס - אלווטינה דמיטרייבה)
יקטרינה קלימובה - ורה איליניצ'נה טומילינה, אשתו (אז גרושתו) של החוקר איוון צ'רקסוב, מנהלת חנות הכלבו מוסקובסקי
דניאלה סטויאנוביץ' - מרגריטה סמיונובנה קרפוחינה, רופאת ילדים
אנטולי קוזנצוב - אנטולי טימופייב, גנרל, סבה של סוניה, חברו בחזית של איוואן צ'רקסוב
אלכסנדר דרוביטקו - סלוויק קרפוחין, בנה של מרגריטה סמיונובנה (אב טיפוס - ארטיום פרולוב)
שחקנים ודמויות > דמויות משניות

רומן מדיאנוב - אדוארד מקסימוביץ' סמוילנקו, מנהל התיאטרון הממלכתי של מוסקבה
אלכסיי ברדוקוב - אלכסיי גרקושה, סגן בכיר במשטרה
יורי טרסוב - ניקיטה וסילייביץ' פוז'יידייב, מפקד המשטרה, קצין מחלק החקירות הפליליות
אנטולי גושצ'ין - וסילי פרמיאק, בלש
ולדימיר יומטוב - גריגורי מיכאילוביץ' צ'ודובסקי, עיתונאי, חברו של איוון צ'רקסוב
יבגניה דמיטרייבה - אלווטינה מטבייבנה צ'בוטאר, ספרנית, אשתו של איגור וסילייביץ', אם לסריושה
ולדיסלב וטרוב - איגור וסילייביץ' צ'בוטאר, טכנאי של מפעל אריגה, בעלה של אלווטינה
איגור סבוצ'קין - ניקולאי ארסנייביץ' אגייב, חשוד בסדרת רציחות ברוטליות
לואיז מוסנדז - זיניידה וסילייבנה כץ, מומחית
ואדים אנדרייב - פיודור סבלין, אלוף-משנה במשטרה, ראש מחלקת החקירות הפליליות, לוחם לשעבר במלחמת העולם השנייה
בוריס קמורזין - פרטיאגין
סרגיי לוסב - ניקיטה סרגייביץ' חרושצ'וב, המזכיר הראשון של מרכז המפלגה (דובב על ידי סרגיי בזרוקוב)
ויאצ'סלב צ'פורצ'נקו - יורקוב, סמל, מפקח משטרת המחוז
דניס קורוצ'קה - אליק פטיאנוב, צלם משפטי
אולג וסילקוב - טוגריק, אסיר לשעבר, מודיע סודי של איוואן צ'רקסוב
סמיון טרסקונוב - סריוז'ה צ'בוטאר ("צ'בוט"), בנם של איגור וסילייביץ' ואלווטינה (אב טיפוס - קונסטנטין סובולב)
ביקורת

אף על פי שהפרסומות של הסדרה התייחסו בעיקר לאיאונסיאן, הסדרה עצמה מציגה באופן רופף אירועים אמיתיים ומשאילה מעט מאוד פרטים אמיתיים מהמקרה של איאונסיאן. התסריטאית זויה קודריה הסבירה את ההבדלים באופן הבא:
על פי העיתון "סובסדניק", מחברי הסדרה החליטו להראות סיפור לא על איאונסיאן ופשעיו, אלא על התקופה בה זה קרה, ולכן דמותו בסדרה עברה רומנטיזציה ברובה, והשילוב שימש ליחסי ציבור.
יש להניח כי כל עובדי מחלק החקירות הפליליות שהיו מעורבים בפרשת איאונסיאן לא היו בחיים בעת שידור הסדרה (מדענית הזיהוי הפלילי סופיה פיינשטיין, שיצרה את דיוקנו של הרוצח מתה שישה חודשים לפני שידור הבכורה ב-25 במאי 2012). דובר המחלקה לחקירות פליליות במשטרת מוסקבה, אלכסיי בקרומייב הצהיר כי העלילה "שאובה לחלוטין מהאצבע" וציין כי הוא הצליח לצפות בפרק אחד וחצי בלבד, וכי כותבי הסדרה לא התייעצו רשמית עם בלשי המחלק.